Adamavo ąžuolas
55°10′30″š. pl. 26°16′33″r. ilg.﻿ / ﻿55.17493°š. pl. 26.27588°r. ilg.﻿ / 55.17493; 26.27588 Adamavo ąžuolas – respublikinės reikšmės gamtos paveldo objektas, išskirtinis ąžuolas, augantis Švenčionių rajone, Adamavo kaime (Švenčionių sen.), buvusioje dvarvietėje, Sirvėtos kraštovaizdžio draustinyje. Teritorija priklauso Švenčionėlių miškų urėdijos Švenčionių girininkijai (398 kv., 10skl.). Lankytinas objektas yra 9 km į šiaurės rytus nuo Švenčionių, pasiekiamas keliu  4401  Švenčionys–Mielagėnai–Andriejauka , pastatyta medinė rodyklė. Medis prižiūrimas, aptvertas. Paskelbtas saugomu 1999 m. Medis, skaičiuoja šeštąjį šimtmetį, išsiskiria savo dydžiu ir plačia laja. Ąžuolo kamieno apimtis – 6,65 m, aukštis – 26,5 m, amžius apie 600 metų. Vainike yra kelios apmirusios pagrindinės ir žemesnių eilių šakos. Ant kamieno matomi žaibo pažeidimai. Kamieno pagrinde yra anga į centrinę kiaurymę. Taip pat pažeistos šaknys, esančios dirvos paviršiuje.